62020CO0728_INF
Unionin tuomioistuimen määräys (seitsemäs jaosto) 30.7.2021 – XX ym., jotka ovat Uniunea Revoluţionarilor din Românian jäseniä, vastaan Romania ym.
(asia C-728/20)
(Luonnollisten henkilöiden jäsenvaltiota vastaan nostama vahingonkorvauskanne – Kanne, jossa vaaditaan toteamaan Euroopan parlamentin ja Euroopan komission toimimattomuus – Poliittisen vainon kohteeksi joutuneiden henkilöiden aseman tunnustamista koskeva vaatimus – Kansallisessa säännöstössä taattujen oikeuksien noudattamatta jättämisen toteaminen – Täysin jäsenvaltion sisäinen tilanne – Unionin tuomioistuimen toimivallan selvä puuttuminen)
1.
Ennakkoratkaisukysymykset – Unionin tuomioistuimen toimivalta – Kansallisen oikeuden tulkinta ei kuulu toimivaltaan
(SEUT 267 artikla)
(ks. 13 kohta)
2.
Tuomioistuinmenettely – Luonnollisen henkilön tai oikeushenkilön jäsenvaltiota vastaan nostama kanne, jossa vaaditaan korvaamaan vahinko ja tunnustamaan poliittisen vainon kohteeksi joutuneen henkilön asema – Unionin tuomioistuinten toimivallan puuttuminen – Tutkimatta jättäminen
(ks. 14 kohta)
3.
Laiminlyöntikanne – Luonnolliset henkilöt tai oikeushenkilöt – Kannekelpoiset laiminlyönnit – Parlamentin ja komission laiminlyönti ottaa kantaa sellaisen kansallisen säännöstön antamiseen, jossa määrätään seuraamus siitä, etteivät tietyt toimijat ole noudattaneet unionin oikeutta – Tutkittavaksi ottamisen edellytysten selvä puuttuminen
(SEUT 265 artiklan kolmas kohta)
(ks. 15 kohta)
4.
Ennakkoratkaisukysymykset – Unionin tuomioistuimen toimivalta – Rajat – Unionin perusoikeuskirjan tulkintaa koskeva pyyntö – Kansallisen oikeusriidan kohde ei liity mitenkään unionin oikeuteen – Unionin tuomioistuimen toimivallan selvä puuttuminen
(SEU 6 artiklan 1 kohta; Euroopan unionin perusoikeuskirjan 51 artiklan 1 ja 2 kohta sekä unionin tuomioistuimen työjärjestyksen 53 artiklan 2 kohta)
(ks. 16 ja 17 kohta)
Ratkaisu
1)
Euroopan unionin tuomioistuin ei selvästi ole toimivaltainen ratkaisemaan kannetta siltä osin kuin siinä vaaditaan Romanian velvoittamista korvaamaan vahinko, joka XX:lle ynnä muille, jotka ovat Uniunea Revoluţionarilor din Românian jäseniä, väitetään aiheutuneen, ja tunnustamaan viimeksi mainittujen asema Romaniassa poliittisen vainon kohteeksi joutuneina henkilöinä.
2)
Kanne jätetään tutkimatta, koska sen tutkittavaksi ottamisen edellytykset selvästi puuttuvat, siltä osin kuin siinä vaaditaan toteamaan Euroopan parlamentin ja Euroopan komission väitetty toimimattomuus.
3)
XX ym., jotka ovat Uniunea Revoluţionarilor din Românian jäseniä, vastaavat omista oikeudenkäyntikuluistaan.